Frank Cullotta

Frank Cullotta (født 14. desember 1938 i Chicago i USA, død 20. august 2020 i Las Vegas i USA) var en amerikansk forbryter og medlem av den såkalte Chicago Outfit. Han var også medlem av «Hole in the Wall Gang» i Las Vegas sammen med Tony Spilotro. Etter at han ble arrestert i 1982 samarbeidet han med myndighetene og ble deres vitne i rettssaker. Han ble ivaretatt i myndighetenes witness protection program. Cullotta ble senere forfatter og tourguide.


== Liv og virke ==


=== Bakgrunn ===
Cullotta begynte på Steinmetz High School i 1953. Hans far, Joe Cullotta, var også kriminell, men ikke tilknyttet Chicago Outfit. Cullotta kjente Tony Spilotro fra tenårsalderen, og de begynte på den kriminelle løpebane sammen, med tyverier, innbrudd og mord.I 1962 drepte Cullotta William McCarthy og James Miraglia, noe han senere innrømmet. De ble funnet i bagasjerommet til en bil 14. mai 1962. McCarthys hode var i en skruestikke med strupen skåret over, mens Miraglia var kvalt.I 1968 ble Cullotta dømt for tyveri og dømt til åtte års fengsel. I 1972 ble han benådet av Staten, men ble overført til Federal Correctional Complex, Terre Haute for å sone den føderale delen av dommen. Han ble løslatt i 1974.


=== Hole in the Wall Gang ===
I 1979 flyttet han til Las Vegas, til Spilotro, som hadde bodd der siden 1971, og til hans gjeng med erfarne tyver og drapsmenn. Mediene omtalte dem som «Hole in the Wall Gang» ettersom de hadde det med å bore seg inn i hjem og bygninger gjennom yttervegger og tak. Den 10. oktober 1979 drepte Cullotta sin tidligere venn Sherwin «Jerry» Lisner i Las Vegas, som var mistenkt for å samarbeide med politiet mot Cullotta. Senere innrømmet Cullotta at han hadde drept Lisner etter ordre fra Tony Spilotro.Den 4. juli 1981 ranet Hole in the Wall Gang Bertha's Gifts & Home Furnishings på East Sahara Avenue i Las Vegas. Det slo feiil, og mange av gjengmedlemmene ble arrestert: Cullotta, Joe Blasko, Leo Guardino, Ernest Davino, Lawrence Neumann, og Wayne Matecki. I 1982 ble Cullotta igjen fengslet, og ble oppsøkt av FBI som spilte et lydopptak der Spilotro snakket på en slik måte at det for Cullotta syntes som et slags bestillingoppdrag om å få ham drept. Dermed gikk han i juli 1982 inn i en avtale med påtalemyndigheten.I september 1983 ble Spilotro siktet for konspirasjon for å hindre etterforskningen av Lisner-drapet, og løslatt mot en kausjon på 100.000 dollar. Under en rettssak i oktober 1983 innrømmet Cullotta å ha vært involvert i over 300 forbrytelser, hvorav fire mord, mened, innbrudd og tyverier. Hav vitnet også om at Spilotro hadde beordret ham å lure et av drapsofrene fra 1962, William McCarthy, til en fast food-restaurant. Spilotro ble frikjent senere på året.Cullotta ble gitt rettslig immunitet for tidligere forbrytelser som ennå ikke var blitt avdekket, og dømt til å sone i ti åt for hva som var kjent. Dette ble så redusert til åtte år etter at Cullotta protesterte. Han satt i to år i Metropolitan Correctional Center, San Diego, og ble så benådet og overført til United States Federal Witness Protection Program i 1984, med to års prøvetid. Han bodde i to år under et nytt navn på flere steder, som i Texas; Estes Park i Colorado; Biloxi og Gulfport i Mississippi; og Mobile i Alabama.


=== Tiden etter forbrytelse og straff ===
Martin Scorseses film Casino (1995) bygger på Spilotrow og Frank «Lefty» Rosenthals liv, slik de ble skildret i Nicholas Pileggis  bok Casino: Love and Honor in Las Vegas. Cullotta — «Frank Marino» i filmen, ble spilt av Frank Vincent — var «teknisk rådgiver» for filmen, og han var også med i cameo i en sekvens: Cullota spiller da rollen som en hitman som utfører flere mord, ett av dem ganske likt mordet på Sherwin Lisner i 1979.
Cullotta skrev sammen med Dennis N. Griffin bøkene Cullotta: The Life of a Chicago Criminal, Las Vegas Mobster, Government Witness (også med Dennis Arnoldy, 2007), og The Rise and Fall of a 'Casino' Mobster: The Tony Spilotro Story Through A Hitman's Eyes (2017), og var involvert i flere dokumentarer. Cullotta arbeidet som omviser og taler for The Mob Museum i Las Vegas. I 2013 fortalte han sin historie i en episode av Locked Up Abroad.


=== Død ===
Den 20. august 2020 døde Frank Cullotta på et sykehus i Las Vegas hospital dom følge av COVID-19 og andre medisinske problemer.


== Referanser ==


== Eksterne lenker ==
(en) Frank Cullotta på Internet Movie Database